ປະທານປະເທດຈີນ ທ່ານ Xi Jinping ຢ້ຽມຢາມ ເກົາຫຼີໃຕ້ (ສະໄລດ໌/ວີດີໂອ)
ປະທານປະເທດຈີນ ທ່ານ Xi Jinping ຢ້ຽມນະຄອນໂຊລ ເກົາຫລີໃຕ້ ກ່ອນ ເກົາຫລີເໜືອ ເພຶ່ອສົນທະນາ ໃນ ຄວາມເປັນຫ່ວງກ່ຽວກັບ ນິວເຄລຍ ຂອງ ເກົາຫລີເໜືອ
ປະທານປະເທດຈີນ ທ່ານ Xi Jinping ເລີ້ມທຳການຢ້ຽມຢາມ ເກົາຫລີໃຕ້ຢ່າງເປັນທາງການ ເປັນເວລາສອງວັນ ຊຶ່ງເປັນການ ຢ້ຽມຢາມທີ່ຫລາຍໆຄົນເຫັນວ່າ ເປັນການປະຕິເສດຂອງປັກກິ່ງ ຕໍ່ເກົາຫຼີເໜືອ ພັນທະມິດທາງປະຫວັດສາດ ຂອງຕົນນັ້ນ ເປັນທີ່ຄາດກັນວ່າ ການສົນທະນາຫາລືຂອງທ່ານ Xi ກັບປະທາ ນາທິບໍດີເກົາ ຫລີໃຕ້ ທ່ານນາງ Park Geun-hye ຈະຄອບງຳ ໂດຍຄວາມເປັນຫ່ວງກ່ຽວກັບໂຄງການນິວເຄລຍ ແລະລູກສອນ ໄຟຂີປະນາວຸດຂອງ ເກົາຫລີເໜືອ ໃນຮອບອາທິດທີ່ຜ່ານມານີ້ ເກົາຫລີເໜືອໄດ້ຍິງລູກສອນໄຟ ລະຍະໃກ້ຫລາຍລູກ ຢູ່ນອກຝັ່ງທະເລທາງກ້ຳຕາເວັນອອກຂອງຕົນ ທີ່ບາງຄົນມອງເຫັນວ່າເປັນຮ່ອງ ຮອຍ ທີ່ສະແດງໃຫ້ເຫັນເຖິງຄວາມບໍ່ພໍໃຈ ຂອງພຽງຢາງ ຕໍ່ການຢ້ຽມຢາມ ຂອງທ່ານ Xi ການຢ້ຽມຢາມຂອງທ່ານ ເປັນຂີດໝາຍເທື່ອທຳອິດຂອງ ທີ່ປະທານປະເທດຈີນ ໄດ້ໄປຢ້ຽມ ຢາມເກົາຫລີໃຕ້ ກ່ອນເກົາຫລີເໜືອ ນີ້ເປັນການພົບປະເທຶ່ອທີ່ຫ້າຂອງທ່ານນາງ Park ແລະ ທ່ານ Xi ນັບແຕ່ພວກທ່ານ ໄດ້ກຳຕຳແໜ່ງ ທ່ານ Xi ຍັງບໍ່ທັນໄດ້ພົບກັບ ຜູ້ນຳເກົາຫລີເໜືອ ທ່ານ Kim Jong Un ເທື່ອ ທີ່ໄດ້ກຳອຳນາດໃນປີ 2011 ນອກນັ້ນແລ້ວ ການຢ້ຽມຢາມໃນຄັ້ງນີ້ຍັງຄາດວ່າ ຈະເພັ່ງເລັງໃສ່ການເສີມຂະຫຍາຍສາຍ ສຳພັນທາງດ້ານເສດຖະກິດ ລະຫວ່າງເກົາຫລີໃຕ້ແລະຈີນ ຊຶ່ງເປັນຄູ່ການຄ້າທີ່ສຳຄັນ ທີ່ ໄດ້ເຈລະຈາຂໍ້ຕົກລົງການຄ້າເສລີກັນມາ ຕັ້ງແຕ່ປີ 2012